A4-0058/99

Πρόταση οδηγίας του Συμβουλίου για την τροποποίηση της οδηγίας 91/440/ΕΟΚ για την ανάπτυξη των κοινοτικών σιδηροδρόμων (COM(98)0480 - C4-0561/98 - 98/0265(SYN))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(3α) ότι η απελευθέρωση των σιδηροδρόμων πρέπει, όπως και με τους άλλους τρόπους μεταφοράς, να προχωρήσει κατά στάδια, σε συνδυασμό με την παράλληλη υλοποίηση των απαραίτητων συνοδευτικών μέτρων εναρμόνισης[semigr ]

(Τροπολογία 2)

Αιτιολογική σκέψη 3β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(3β) ότι σύμφωνα με την αρχή της σταδιακής απελευθέρωσης και προκειμένου να ενθαρρυνθεί ο ανταγωνισμός και η είσοδος νέων φορέων, τα δικαιώματα πρόσβασης στο στάδιο αυτό πρέπει να επεκταθούν σε όλες τις σιδηροδρομικές επιχειρήσεις για τη διεθνή μεταφορά εμπορευμάτων[semigr ]

(Τροπολογία 3)

Αιτιολογική σκέψη 4

>Αρχικό κείμενο>

(4) ότι για το σκοπό αυτό, όλες οι σιδηροδρομικές επιχειρήσεις και οι διεθνείς όμιλοι πρέπει να υφίστανται μεταχείριση σε δίκαιη και αμερόληπτη βάση όσον αφορά τις δραστηριότητες που διέπουν την πρόσβαση στην υποδομή και, συνεπώς, η θέσπιση και τήρηση κανόνων ασφαλείας πρέπει να διενεργείται από ανεξάρτητους φορείς ή επιχειρήσεις που δεν παρέχουν σιδηροδρομικές μεταφορικές υπηρεσίες[semigr ]

>Κείμενο μετά την ψηφοφορία στο ΕΚ>

(4) ότι για το σκοπό αυτό, όλες οι σιδηροδρομικές επιχειρήσεις και οι διεθνείς όμιλοι πρέπει να υφίστανται μεταχείριση σε δίκαιη,

ισότιμη και αμερόληπτη βάση όσον αφορά τις δραστηριότητες που διέπουν την πρόσβαση στην υποδομή[semigr ] ότι ο έλεγχος της ασφάλειας, συμπεριλαμβανομένων και των ερευνών για όλα τα σοβαρά ατυχήματα, καθώς και η ενίσχυση των κανόνων ασφαλείας πρέπει να διενεργούνται από ανεξάρτητους φορείς[semigr ]

(Τροπολογία 4)

ΑΡΘΡΟ 1, ΠΑΡΑΓΡΑΦΟΣ 1

Άρθρο 1 (οδηγία 91/440/ΕΟΚ)

>Αρχικό κείμενο>

1. Στο άρθρο 1, η δεύτερη περίπτωση αντικαθίσταται από το ακόλουθο κείμενο:

>Κείμενο μετά την ψηφοφορία στο ΕΚ>

1. Στο άρθρο 1, η δεύτερη

και η τέταρτη περίπτωση αντικαθίστανται από το ακόλουθο κείμενο:

>Αρχικό κείμενο>

«- με το διαχωρισμό της διαχείρισης της υποδομής από την παροχή σιδηροδρομικών μεταφορικών υπηρεσιών, το διαχωρισμό τόσο των λογαριασμών κερδών και ζημιών όσο και των ισολογισμών και την ανάθεση σε ανεξάρτητο φορέα ή εταιρεία της ευθύνης για τις υποχρεωτικές λειτουργίες καθορισμού της ισότιμης και αμερόληπτης πρόσβασης στην υποδομή και τον προαιρετικό οργανωτικό ή θεσμικό διαχωρισμό άλλων λειτουργιών,"

>Κείμενο μετά την ψηφοφορία στο ΕΚ>

«- με το διαχωρισμό της διαχείρισης της υποδομής από την παροχή σιδηροδρομικών μεταφορικών υπηρεσιών,

και το διαχωρισμό των λογαριασμών κερδών και ζημιών όσο και των ισολογισμών,

- με την εξασφάλιση της πρόσβασης στα δίκτυα των κρατών μελών των σιδηροδρομικών επιχειρήσεων που δραστηριοποιούνται στον τομέα των διεθνών μεταφορών εμπορευμάτων και των διεθνών ενώσεων σιδηροδρομικών επιχειρήσεων.»

(Τροπολογία 5)

ΑΡΘΡΟ 1, ΠΑΡΑΓΡΑΦΟΣ 2

Άρθρο 3, μοναδική παύλα (οδηγία 91/440/ΕΟΚ)

>Αρχικό κείμενο>

- «διαχειριστής υποδομής»: κάθε φορέας ή επιχείρηση που είναι υπεύθυνος για την εγκατάσταση και συντήρηση σιδηροδρομικής υποδομής.

>Κείμενο μετά την ψηφοφορία στο ΕΚ>

- «διαχειριστής υποδομής»: κάθε φορέας ή επιχείρηση που είναι υπεύθυνος για την εγκατάσταση και συντήρηση σιδηροδρομικής υποδομής.

Στα καθήκοντά του αυτά ενδέχεται να περιλαμβάνεται και ο χειρισμός των συστημάτων ελέγχου και ασφάλειας.

(Τροπολογία 6)

ΑΡΘΡΟ 1, ΠΑΡΑΓΡΑΦΟΣ 2α (νέα)

Άρθρο 5α (νέο) (οδηγία 91/440/ΕΟΚ)

>Αρχικό κείμενο>

>Κείμενο μετά την ψηφοφορία στο ΕΚ>

2α) Προστίθεται το ακόλουθο άρθρο 5α

>Αρχικό κείμενο>

>Κείμενο μετά την ψηφοφορία στο ΕΚ>

«Άρθρο 5α

>Αρχικό κείμενο>

>Κείμενο μετά την ψηφοφορία στο ΕΚ>

Τα κράτη μέλη δημιουργούν φορείς, χωριστούς από τις σιδηροδρομικές επιχειρήσεις, για τη διαχείριση της εθνικής σιδηροδρομικής υποδομής τους, το πολύ μέσα σε δύο χρόνια από την ημερομηνία θέσης σε ισχύ της παρούσας οδηγίας.»

(Τροπολογία 7)

ΑΡΘΡΟ 1, ΠΑΡΑΓΡΑΦΟΣ 3α (νέα)

Άρθρο 6, παράγραφος 2 (οδηγία 91/440/ΕΟΚ)

>Αρχικό κείμενο>

>Κείμενο μετά την ψηφοφορία στο ΕΚ>

3α. Στο άρθρο 6 η παράγραφος 2 αντικαθίσταται από το ακόλουθο κείμενο:

>Αρχικό κείμενο>

>Κείμενο μετά την ψηφοφορία στο ΕΚ>

"2. Ο εν λόγω διαχωρισμός απαιτεί την οργάνωση ξεχωριστών υπηρεσιών μέσα σε κάθε επιχείρηση, μέχρις ότου τα κράτη μέλη δημιουργήσουν χωριστούς φορείς για τη διαχείριση της σιδηροδρομικής υποδομής τους.»

(Τροπολογία 8)

ΑΡΘΡΟ 1, ΠΑΡΑΓΡΑΦΟΣ 4, ΣΗΜΕΙΟ α)

Άρθρο 7, παράγραφος 1, δεύτερο εδάφιο (οδηγία 91/440/ΕΟΚ)

>Αρχικό κείμενο>

Εξασφαλίζουν ότι τίθενται, εφαρμόζονται και τηρούνται προδιαγραφές και κανονισμοί, με κατάλληλη παρακολούθηση. Αυτή θα γίνεται από φορείς ή επιχειρήσεις που δεν παρέχουν οι ίδιες σιδηροδρομικές μεταφορικές υπηρεσίες και είναι ανεξάρτητες από φορείς ή επιχειρήσεις που πράττουν τούτο, κατά τρόπο ώστε να εξασφαλίζεται η ισότιμη και χωρίς διακρίσεις πρόσβαση στην υποδομή.

>Κείμενο μετά την ψηφοφορία στο ΕΚ>

Εξασφαλίζουν ότι τίθενται, εφαρμόζονται και τηρούνται προδιαγραφές και κανονισμοί

στα υψηλότερα δυνατά επίπεδα ασφαλείας και κατά τρόπο ώστε να εξασφαλίζεται η ισότιμη και χωρίς διακρίσεις πρόσβαση στην υποδομή, με κατάλληλη παρακολούθηση. Τα καθήκοντα αυτά, συμπεριλαμβανομένης της διερεύνησης όλων των σοβαρών ατυχημάτων, θα εκτελούνται από φορείς ή επιχειρήσεις που δεν παρέχουν οι ίδιες σιδηροδρομικές μεταφορικές υπηρεσίες και είναι ανεξάρτητες από φορείς ή επιχειρήσεις που πράττουν τούτο.

(Τροπολογία 9)

ΑΡΘΡΟ 1, ΠΑΡΑΓΡΑΦΟΣ 4, ΣΗΜΕΙΟ β)

Άρθρο 7, παράγραφοι 4, 5 και 6 (οδηγία 91/440/ΕΟΚ)

>Αρχικό κείμενο>

β) προστίθενται οι ακόλουθες παράγραφοι 4, 5 και 6:

>Κείμενο μετά την ψηφοφορία στο ΕΚ>

β) προστίθενται οι ακόλουθες παράγραφοι 4

και 5 στο άρθρο 7:

>Αρχικό κείμενο>

"4. Τα κράτη μέλη λαμβάνουν τα αναγκαία μέτρα για να εξασφαλίσουν ότι οι διαχειριστές υποδομής θα έχουν ανεξάρτητη υπόσταση, όσον αφορά την διαχείριση, την διοίκηση και τον εσωτερικό έλεγχο επί διοικητικών, οικονομικών και λογιστικών θεμάτων.

>Κείμενο μετά την ψηφοφορία στο ΕΚ>

"4. Τα κράτη μέλη λαμβάνουν τα αναγκαία μέτρα για να εξασφαλίσουν ότι οι διαχειριστές υποδομής

, στο πλαίσιο των γενικών προσανατολισμών πολιτικής που θεσπίζονται από το κράτος και λαμβάνοντας υπόψη τα εθνικά προγράμματα και τις συμβάσεις (που μπορεί να είναι πολυετή), συμπεριλαμβανομένων των επενδυτικών και χρηματοδοτικών προγραμμάτων, θα έχουν ανεξάρτητη υπόσταση, όσον αφορά την διαχείριση, την διοίκηση και τον εσωτερικό έλεγχο επί διοικητικών, οικονομικών και λογιστικών θεμάτων.

>Αρχικό κείμενο>

5. Συντάσσονται επιχειρησιακά σχέδια για τους διαχειριστές υποδομής, συμπεριλαμβανομένων των προγραμμάτων τους για επενδύσεις και χρηματοδότηση. Τα εν λόγω σχέδια οργανώνονται έτσι ώστε να επιτευχθεί οικονομική ισορροπία και να εξασφαλισθεί η βέλτιστη και αποδοτική χρήση και ανάπτυξη της υποδομής. Πρέπει επίσης να ληφθεί μέριμνα για τα μέσα επίτευξης αυτών των στόχων.

>Κείμενο μετά την ψηφοφορία στο ΕΚ>

5. Συντάσσονται επιχειρησιακά σχέδια για τους διαχειριστές υποδομής, συμπεριλαμβανομένων των προγραμμάτων τους για επενδύσεις και χρηματοδότηση. Τα εν λόγω σχέδια οργανώνονται έτσι ώστε να επιτευχθεί οικονομική ισορροπία και να εξασφαλισθεί η βέλτιστη και αποδοτική χρήση και ανάπτυξη της υποδομής. Πρέπει επίσης να ληφθεί μέριμνα για τα μέσα επίτευξης αυτών των στόχων.

>Αρχικό κείμενο>

6. Στο πλαίσιο των γενικών οδηγιών πολιτικής που καθορίζονται από το κράτος και λαμβάνουν υπόψη εθνικά σχέδια και συμβάσεις (που μπορούν να είναι πολυετείς) συμπεριλαμβανομένων των σχεδίων επενδύσεων και χρηματοδότησης, οι διαχειριστές υποδομής θα έχουν, συγκεκριμένα, την ελευθερία να:

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

- καθιερώσουν την εσωτερική τους οργάνωση, τηρουμένων των διατάξεων του παρόντος τμήματος,

>Κείμενο μετά την ψηφοφορία στο ΕΚ>

>Αρχικό κείμενο>

- λαμβάνουν αποφάσεις για το προσωπικό και τις προμήθειές τους,

>Κείμενο μετά την ψηφοφορία στο ΕΚ>

>Αρχικό κείμενο>

- να διαχειρίζονται τα περιουσιακά τους στοιχεία όσο το δυνατόν αποδοτικότερα, να αναπτύσσουν νέες τεχνολογίες και νέες υπηρεσίες και να υιοθετούν τυχόν καινοτόμες τεχνικές διαχείρισης.

>Κείμενο μετά την ψηφοφορία στο ΕΚ>

(Τροπολογία 10)

ΑΡΘΡΟ 1, ΠΑΡΑΓΡΑΦΟΣ 5α (νέα)

Άρθρο 10 (οδηγία 91/440/ΕΟΚ)

>Αρχικό κείμενο>

>Κείμενο μετά την ψηφοφορία στο ΕΚ>

5α. Το άρθρο 10 αντικαθίσταται από το ακόλουθο κείμενο:

>Αρχικό κείμενο>

>Κείμενο μετά την ψηφοφορία στο ΕΚ>

"1. Στις σιδηροδρομικές επιχειρήσεις παραχωρούνται δικαιώματα ελεύθερης πρόσβασης και διέλευσης υπό ισότιμες συνθήκες, στην υποδομή όλων των κρατών μελών για την παροχή διεθνών σιδηροδρομικών υπηρεσιών μεταφοράς εμπορευμάτων.

>Αρχικό κείμενο>

>Κείμενο μετά την ψηφοφορία στο ΕΚ>

2. Στις διεθνείς ενώσεις επιχειρήσεων παραχωρούνται δικαιώματα πρόσβασης και διέλευσης στα κράτη μέλη στα οποία έχουν την έδρα τους οι ιδρυτικές σιδηροδρομικές επιχειρήσεις τους, καθώς και δικαιώματα διέλευσης σε άλλα κράτη μέλη, για την παροχή διεθνών υπηρεσιών μεταξύ κρατών μελών όπου έχουν την έδρα τους οι επιχειρήσεις που συνιστούν τις εν λόγω ενώσεις.

>Αρχικό κείμενο>

>Κείμενο μετά την ψηφοφορία στο ΕΚ>

3. Οι σιδηροδρομικές επιχειρήσεις και οι διεθνείς ενώσεις επιχειρήσεων συνάπτουν τις απαραίτητες διοικητικές, τεχνικές και οικονομικές συμφωνίες με τους διαχειριστές της σιδηροδρομικής υποδομής που χρησιμοποιούν με στόχο τη ρύθμιση του ελέγχου της κυκλοφορίας και των ζητημάτων ασφαλείας σχετικά με τις διεθνείς μεταφορικές υπηρεσίες που αναφέρονται στις παραγράφους 1 και 2. Οι εν λόγω συμφωνίες διέπονται από ισότιμους όρους που δεν εισάγουν διακρίσεις.»

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση οδηγίας του Συμβουλίου για την τροποποίηση της οδηγίας 91/440/ΕΟΚ για την ανάπτυξη των κοινοτικών σιδηροδρόμων (COM(98)0480 - C4-0561/98 - 98/0265(SYN))(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο, COM(98)0480 - 98/0265(SYN) ((ΕΕ C 321 της 20.10.1998, σελ. 6.)),

- έχοντας κληθεί από το Συμβούλιο να γνωμοδοτήσει, σύμφωνα με τα άρθρα 189 Γ και 75 της Συνθήκης ΕΚ (C4-0561/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Μεταφορών και Τουρισμού και τη γνωμοδότηση της Επιτροπής Οικονομικής, Νομισματικής και Βιομηχανικής Πολιτικής (A4-0058/99),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Γ, σημείο α), της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

3. ζητεί να τεθεί σε εφαρμογή η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.